
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par finansējuma piešķiršanu Preiļu novada pašvaldībai" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Likuma “Par valsts budžetu 2026. gadam un budžeta ietvaru 2026., 2027. un 2028. gadam” 48. pants.
Ministru kabineta (turpmāk - MK) 2003. gada 29. aprīļa noteikumu Nr. 236 "Aizsardzības ministrijas nolikums" 4.4.1 apakšpunkts - Aizsardzības ministrijas funkcija - plānot Nacionālo bruņoto spēku (turpmāk - NBS) vidēja termiņa un ilgtermiņa spēju, tajā skaitā infrastruktūras attīstību.
Preiļu novadā atrodas militārā bāze "Preiļi", kurā ir izvietots Zemessardzes 35. kājnieku bataljons. Aizsardzības ministrija, atbilstoši militārās infrastruktūras attīstībai pieejamajam finansējumam, pakāpeniski veic militāro bāzu infrastruktūras sakārtošanu/izveidi.
Veicot infrastruktūras izbūvi militārajā bāzē "Preiļi", tika konstatēts, ka militārajai bāzei pieguļošajā teritorijā ir nepieciešams veikt pašvaldības nozīmes meliorācijas sistēmas pārbūves darbus. Ir izstrādāts meliorācijas sistēmas pārbūves būvprojekts, kā arī no Preiļu novada pašvaldības puses ir veikti nepieciešamie iepirkumi darbu īstenošanai.
1.2. Mērķis
Mērķa apraksts
MK rīkojuma projekts ir sagatavots, lai no Aizsardzības ministrijas budžeta līdzekļiem 2026. gadā piešķirtu Preiļu novada pašvaldībai finansējumu 425 809 euro apmērā pašvaldības nozīmes meliorācijas sistēmas pārbūves darbiem, autoruzraudzībai un būvuzraudzībai.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Aizsardzības ministrijai pieejamā finansējuma infrastruktūras attīstībai ietvaros ir veikti infrastruktūras izbūves darbi militārajā bāzē "Preiļi". Infrastruktūras izbūves laikā tika konstatēts, ka esošā Preiļu novada pašvaldības lietusūdens novadīšanas sistēma pie militārās bāzes "Preiļi" šobrīd bez pārbūves/izbūves darbu veikšanas nav gatava uzņemt attiecīgo lietusūdens daudzumu no militārās bāzes. Papildus ir jāņem vērā, ka pēc 2028. gada militārajā bāzē "Preiļi" tiek plānots turpināt infrastruktūras attīstības darbus. Preiļu novada pašvaldība, veicot padziļinātu izpēti, konstatēja, ka pastāv iespēja atjaunot esošās lietusūdens novadīšanas sistēmas, lokāli veicot to pārbūvi. Minētie darbi ir veicami ārpus militārās bāzes “Preiļi”. 
Aizsardzības ministrija ir vienojusies ar Preiļu novada pašvaldību par sadarbību pašvaldības nozīmes meliorācijas sistēmas pārbūves būvprojekta izstrādē un pārbūves darbu veikšanā. 
Pamatojoties uz MK 2025.gada 15.maija rīkojumu Nr.264 "Par finansējuma piešķiršanu Preiļu novada pašvaldībai", Preiļu novada pašvaldībai no Aizsardzības ministrijas budžeta tika piešķirti 19 375 euro pašvaldības nozīmes meliorācijas sistēmas pārbūves darbu būvprojekta izstrādei. Ir izstrādāts būvprojekts "Preiļu pilsētas parka austrumu daļas pieguļošās teritorijas pašvaldības nozīmes meliorācijas sistēmas pārbūve".
 
Problēmas un risinājumi
Problēmas apraksts
Veicot militārās bāzes "Preiļi" infrastruktūras attīstību, t.sk. plānojot lietus ūdens novadīšanas risinājumu uz blakus esošo zemes gabalu, tika secināts, ka esošā grāvju sistēma šobrīd nevar uzņemt plānotos notekūdeņu apjomus. Attiecīgi ir nepieciešams veikt plašāku grāvju sistēmas atjaunošanu, vietām - pārbūvi.

Lai uzlabotu hidroloģisko stāvokli attiecīgajā teritorijā un nodrošinātu uzplūstošo lietus un sniega kušanas ūdeņu novadi, t.sk. no militārās bāzes teritorijas, projekta ietvaros paredzēts veikt šādus pasākumus: grāvja (meliorācijas kadastra kods 4324413:P:93) pārbūve 587m un viena posma aizvietošana ar liela diametra kolektoru DN 1200 mm 126m ar atbalsta sienām galos; sedimentācijas baseina izbūve; grāvja (meliorācijas kadastra kods 4324413:P:95) aizvietošana ar liela diametra kolektoru DN 300 mm 124m; ietekošo grāvju pārtīrīšana ~10 m garumā (4 gab.); caurteku būvniecība (5 gab.); kontrolaku izbūve (5 gab.); drenāžas cauruļvadu DN 110 mm izbūve (229 m). Pārbūves darbu ietvaros paredzēts veikt attiecīgās teritorijas lietus kanalizācijas sistēmas tīklu 243m būvniecību ar naftas produktu atdalītāju un neliela posma 13m ūdensvada pārbūvi pie pārbūvējamām caurtekām.

Tā kā šobrīd, neveicot pašvaldības nozīmes koplietošanas meliorācijas sistēmas atjaunošanu/pārbūvi, nav iespējams nodot ekspluatācijā daļu no izbūvētās infrastruktūras militārajā bāzē "Preiļi", kā arī saglabājas ierobežotas iespējas turpmākiem militārās bāzes attīstības darbiem, Preiļu novada pašvaldībai no Aizsardzības ministrijas budžeta ir nepieciešams piešķirt finansējumu meliorācijas sistēmas pārbūves darbu veikšanai, autoruzraudzībai un būvuzraudzībai.
 
Risinājuma apraksts
Preiļu novada pašvaldība ir veikusi Preiļu pilsētas parka austrumu daļas pieguļošās teritorijas pašvaldības nozīmes meliorācijas sistēmas pārbūves veikšanai nepieciešamos iepirkumus:
- būvdarbu iepirkums (ID Nr.PNP 2026/1AK) - pieņemts Preiļu novada pašvaldības iepirkumu komisijas lēmums piešķirt līguma slēgšanas tiesības būvdarbu veikšanai par summu 337 708,13 euro bez PVN, 408 626,84 euro ar PVN;
- būvuzraudzības iepirkums (ID Nr.PNP 2025/93M) - pieņemts Preiļu novada pašvaldības iepirkumu komisijas lēmums piešķirt līguma slēgšanas tiesības būvuzraudzības pakalpojuma sniegšanai par summu 12 000 euro bez PVN, 14 520 euro ar PVN;
- autoruzraudzības iepirkums (IP Nr.PNP 2024/78M) - pieņemts Preiļu novada pašvaldības iepirkumu komisijas lēmums piešķirt līguma slēgšanas tiesības autoruzraudzības pakalpojuma sniegšanai par summu 2200 euro bez PVN, 2662 euro ar PVN.

Ņemot vērā minēto, kopējais Preiļu novada pašvaldībai piešķiramais finansējums pārbūves darbu veikšanai, autoruzraudzībai un būvuzraudzībai ir 425 808,84 euro ar PVN.
Aizsardzības ministrija noslēgs sadarbības līgumu ar Preiļu novada pašvaldību par piešķirto finansējumu, nosakot piešķirtā finansējuma izlietojuma kontroli, kā arī Preiļu novada pašvaldības atbildību par grāmatvedības datu pareizību un finanšu līdzekļu izlietojumu atbilstoši plānotajam.
Vai ir izvērtēti alternatīvie risinājumi?
Jā
Apraksts
Tā kā meliorācijas sistēmas pārbūves darbi veicami ārpus Aizsardzības ministrijas valdījumā esošas teritorijas, finansējuma piešķiršana Preiļu novada pašvaldībai ir piemērotākais risinājums.
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
-
1.6. Cita informācija
MK rīkojuma projekta izpilde tiks nodrošināta no 2026. gada Aizsardzības ministrijas budžeta programmā 33.00.00 “Aizsardzības īpašumu pārvaldīšana” paredzētajiem līdzekļiem, nepieciešamības gadījumā veicot pārdali ekonomiskās klasifikācijas kodu griezumā.
Ar Preiļu novada pašvaldību tiks noslēgts sadarbības līgums, tajā tiks atrunāta finansējuma kontroles kārtība un atskaitīšanās periods, lai Aizsardzības ministrija varētu uzraudzīt finansējuma apguvi.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Preiļu novada iedzīvotāji
Ietekmes apraksts
Pašvaldības nozīmes meliorācijas sistēmas pārbūve nodrošinās militārajai bāzei "Preiļi" pieguļošo teritoriju neapplūšanu, piekļuves ceļa, kuru, t.sk., lieto arī Zemessardze, neizskalošanu.
Juridiskās personas
Preiļu novada pašvaldība
Nacionālie bruņotie spēki
Ietekmes apraksts
MK rīkojums ietekmēs Preiļu novada pašvaldību, kura ir atbildīga par būvdarbiem paredzētā finansējuma izlietojumu. Pašvaldības nozīmes meliorācijas sistēmas pārbūves rezultātā militārajā bāzē "Preiļi" varēs sakārtot/pabeigt infrastruktūras izbūvi (nodošana ekspluatācijā), gatavoties turpmākiem infrastruktūras attīstības posmiem.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
MK rīkojuma projekta izpilde tiks nodrošināta no 2026.gada Aizsardzības ministrijas budžeta programmā 33.00.00 “Aizsardzības īpašumu pārvaldīšana” paredzētajiem līdzekļiem, nepieciešamības gadījumā veicot pārdali ekonomiskās klasifikācijas kodu griezumā.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Sabiedrības līdzdalība netiek organizēta, jo finansējuma piešķiršana Preiļu novada pašvaldībai tiek plānota, ņemot vērā attīstāmā militārā objekta darbības specifiku un Aizsardzības ministrijas iespējas nodrošināt attiecīgo finansējumu.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Aizsardzības ministrija
Valsts aizsardzības militāro objektu un iepirkumu centrs
Preiļu novada pašvaldība
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
–
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
-
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

